ועדת הכספים, כנסת 25, פרוטוקול מספר 107, 2023-04-30 00:00

משה גפני: לפנינו שני סעיפים שנדון עליהם במשותף

ינון אזולאי: לפני שאנחנו מתחילים, אני רוצה לדבר על בית החולים מזרעה למתמודדי נפש בעכו

ינון אזולאי:  היום השר משה ארבל הגיע לשם והודיע להם – גם עאידה ועם נעמה לזימי היו בפגישה - שהמקום לא ייסגר

ינון אזולאי:  הוא היה אמור להיסגר מחר אבל הוא הודיע להם שהוא ימצא פתרונות והמקום לא ייסגר

אחמד טיבי: עאידה שלחה את המכתב

ינון אזולאי: לא יודע

ינון אזולאי:  מבחינתי עאידה שלחה את הפנייה אבל מי שטיפל בעניין, זה השר שלנו משה ארבל

ינון אזולאי:  תן מילה טובה לשר ארבל

ינון אזולאי:  נתתי מילה טובה לעאידה, תן אתה לארבל

ינון אזולאי:  אתה רוצה שאני אספר לו שאתה לא מפרגן לו?     

עאידה תומא סלימאן: ינון, אני חייבת להגיד שברור שהשר אמור לטפל בזה

עאידה תומא סלימאן:  אני עדיין לא שרה ולא יכולה לפתור את הנושא

ינון אזולאי:  הוא טיפל בתוך יום

עאידה תומא סלימאן: אני פניתי אליו ואני חייבת לומר שהוא נענה מהר מאוד

עאידה תומא סלימאן:  המרפאה משרתת 1,500 תושבים מהאזור ולא רק מעכו

עאידה תומא סלימאן:  אנחנו הזדעזענו מהמצב הפיזי של המרפאה דבר שהוא בלתי מתקבל על הדעת והובטח – ואני מאוד מקווה שתעזור – להקצות תקציב כדי להעביר את המרפאה למקום יותר ראוי ויותר נגיש

משה גפני: אני שמח על שפנית

משה גפני:  אני שמח על שזה עלה כאן בוועדה

משה גפני:  אני שמח על כך ששר הבריאות - כפי שינון סיפר עכשיו - הודיע שהמקום לא ייסגר

משה גפני:  זה באמת דבר ראוי

משה גפני:  לגבי התקציב, אנחנו נמשיך לדבר איתו

יצחק פינדרוס: אדוני היושב ראש, אך פספסת את האמירה של עאידה שהיא אמרה: אני עדיין לא שרה

עאידה תומא סלימאן: כן

עאידה תומא סלימאן:  מותר לי, לא?     

יצחק פינדרוס: רשמנו את זה

עאידה תומא סלימאן: זה לא אומר שאנחנו נהיה באותה קואליציה

יצחק פינדרוס: לא אמרתי איזו קואליציה

משה גפני: פינדרוס, נראה לי שאם היא תהיה שרה ואני אהיה שר, אנחנו נהיה באותה קואליציה

משה גפני:  עושה רושם ששנינו לא נהיה

יפתח עשהאל: בדיון הקודם הצגנו ארבע משפחות, ארבע משקי בית, והראינו איך מערכת המס כיום ממסה דווקא את מי שאין לו כסף לקנות דירה ומשקיע בשוק ההון – הוא ממוסה באופן מלא

יפתח עשהאל:  מי שמחזיק שתי דירות ממוסה באופן הכי נמוך

יפתח עשהאל:  דווקא מי שמחזיק בדירה אחת וגר בדירה אחרת – ממוסה הכי גבוה

יפתח עשהאל:       אנחנו עושים שיפטינג בתוך הדבר הזה

יפתח עשהאל:  בתוך אותו משחק אנחנו משחקים קצת, נותנים להוא ולוקחים ממנו, כך שזה יהיה אחרת

יפתח עשהאל:  יותר למקד את המיסוי במשקיעים, יותר להיטיב עם דירה יחידה

שולמית אלוני: במה אתה מתחיל עכשיו?      

יפתח עשהאל: אני מתחיל בשלושת הצעדים שלך שכירות

שולמית אלוני: תתמקד בעניין של שחיקת הפטור בשל הדיווח

יפתח עשהאל: בסדר

יפתח עשהאל:  בעצם יש כאן בסך הכול שלושה צעדים

יפתח עשהאל:      הצעד הראשון

יפתח עשהאל:  אנחנו עושים היום חובת דיווח בהמלצת ה-OECD שעומד על כך

יפתח עשהאל:  על שני הצעדים הבאים הוא מאוד מתעקש והמליץ על כך בכמה מהדוחות שלו

יפתח עשהאל:  היום אין חובת דיווח על הכנסות מהשכרת דירת מגורים מתחת לתקרת הפטור

יפתח עשהאל:  אנחנו רוצים להחיל את חובת הדיווח

יפתח עשהאל:  חובת הדיווח פשוטה, קלה, קליק קטן באתר והפרטים נכנסים

חמד עמאר: בחוק ההסדרים הקודם הורדנו את זה

חמד עמאר:  נכון?     

שולמית אלוני: נכון

שולמית אלוני:  זה היה בעבר

חמד עמאר: הורדנו את זה מהחוק

חמד עמאר:  אני לא יודע למה אתם מביאים את זה עכשיו

יצחק פינדרוס: הוא הסביר למה

יצחק פינדרוס:  כי הוא רוצה להיטיב עם אלה שמשכירים ושוכרים דירות

ינון אזולאי: חמד, אתה יודע כמה דברים שהביאו בחוק הסדרים קודם הורידו בעבר?      

יפתח עשהאל: אלה שלושה צעדים שלא היו לפני כן

יפתח עשהאל:  שלושת הצעדים האלה לא היו לפני כן

שולמית אלוני: לא

שולמית אלוני:  כל נושא שחיקת הפטור

שולמית אלוני:  מה שמבקשים עכשיו לעשות זה גם לשחוק את הפטור וגם לקבוע שאתה תהיה חייב בדיווח על הכנסה משכירות

שולמית אלוני:  הנושאים האלה הם נושאים שנדונו בעבר וירדו מהפרק

שולמית אלוני:  הם היו בקונסטלציות קצת שונות

שולמית אלוני:  בעבר זה היה לא לשחוק את הפטור אלא לבטל בכלל את הפטור

שולמית אלוני:  היו כל מיני אלמנטים שהשתנו אבל בגדול אלה דברים שכבר נדונו בעבר

חמד עמאר: כן

חמד עמאר:  אני אומר שבחוק ההסדרים הקודם הורדנו את זה בוועדת שרים

חמד עמאר:  לא הבאנו את זה לכנסת

חמד עמאר:  זה לא הגיע לכאן

משה גפני: האמת היא שגם אני לא מבין מה אתם רוצים

חמד עמאר: אנחנו הורדנו את זה בוועדת שרים

משה גפני: אתם רוצים לעשות רע לאנשים?     

חמד עמאר: אני לא יודע למה שר האוצר אישר את זה עכשיו

משה גפני: אתם עושים טעות שאתם מביאים את זה

משה גפני:  יש לנו מספיק בעיות עם דברים שהם בוויכוח

משה גפני:  אתם רוצים כאן לעשות רע? אתם רוצים שגם ידווח וגם לשחוק את הפטור, למה? בשביל מה אתם עושים את זה?     

חמד עמאר: אנחנו רוצים לעודד אנשים להשכיר דירות

חמד עמאר:  למה הוא צריך לדווח?     

משה גפני: אתם רוצים שאני אעמוד בחזית מול הציבור ואני אסביר לו מה אתם עושים כאן? תורידו את זה מסדר היום

משה גפני:  תנו לנו להתפלל מנחה

ינון אזולאי: תגיד עוד פעם, ייקחו לך על זה מס

ינון אזולאי:  אל תגיד את זה שוב

משה גפני: אם אתם רוצים, תקריאו

משה גפני:  אני מציע שזה לא יעלה לדיון

משה גפני:  בואו נפצל את זה ונדון על זה בנפרד

משה גפני:  זה סתם לעשות רע

משה גפני:  אתם אומרים שהפטור יישחק?         

אסף וקסלר: זה תיקון מאוד מאוד חשוב

אסף וקסלר:  ניהלנו על זה דיון לפני שבוע והצגנו את ההסדר שבסוף הבאנו לשולחן הוועדה

משה גפני: תסבירו שוב

אסף וקסלר: אנחנו סבורים שזה תיקון שבסוף יכול לשרת בצורה מאוד משמעותית את השוק

משה גפני: מתי יהיה הסוף הזה שהוא ישרת? אומר לך חמד עמאר שזה היה בוועדת שרים וזה ירד

משה גפני:  אני כל הזמן טוען שהממשלה הזאת יותר טובה בשירות לאזרח מאשר הממשלה הקודמת

משה גפני:  יבוא חמד עמאר ויגיד שהנה, אתה רואה, אנחנו לא עשינו את הדבר הרע הזה ואתם כן עושים אותו

משה גפני:  אתה חושב שאני אסכים לזה

אסף וקסלר: זה בדיוק הניסיון שלנו להציג את התמונה הכוללת של סיפור המיסוי על שכר דירה

אסף וקסלר:  אנחנו חושבים שבעידן שבו הרבה מאוד זוגות צעירים קונים דירה במחיר למשתכן, כשיש הזדמנות לקנות דירה ולא תמיד מתגוררים בה ולא משלמים מס על דמי שכירות, זה מצד אחד של המשוואה, ומצד שני זוגות שלא יכולים לקנות דירה משקיעים את כספם בשוק ההון, משלמים מיסים

אסף וקסלר:  מצד שלישי משקיעים לא משלמים מיסים

אסף וקסלר:  אנחנו מנסים לעשות סדר בעניין הזה

חמד עמאר: מדברים על דירה אחת

אסף וקסלר: אני אנסה לסיים את דבריי

אסף וקסלר:  אני חושב שזה בדיוק קולע למטרה

אסף וקסלר:  המטרה היא למקד את הטבות המס במי שאין לו דירה או מי שיש לו דירה יחידה

אסף וקסלר:  זאת בסוף המטרה

אסף וקסלר:  ממקדים את הטבות המס באוכלוסייה הזאת

אסף וקסלר:  כל הלקונה התחילה מאיזשהו תיקון שהיה כאן בשנת ה-90 והצגנו את הדבר הזה בדיון הקודם שקיימנו

ינון אזולאי:  גם קודם זאת הייתה לקונה, אז משנת 1961 ועכשיו משנת 1990

ינון אזולאי:  אנחנו צריכים לתקן את כל הלקונות?     

שולמית אלוני: זאת לא בדיוק לקונה

שולמית אלוני:  אלה דברים שתיקנו לאורך השנים

אסף וקסלר: גם בשנות ה-90 כשההחלטה הזו התקבלה, נאמר מפורשות - - -     

משה גפני:  מה אתם מבקשים מאיתנו?     

צחי דוד: אנחנו מבקשים דבר מאוד פשוט

צחי דוד:  אנחנו מבקשים שמי ששוכר ומשכיר ייהנה מיכולת לנכות את דמי השכירות

צחי דוד:  אנחנו מבקשים שמי שמשקיע, לאט לאט תישחק התקרה

צחי דוד:  אנחנו לא מבקשים לבטל את הפטור באופן מלא

משה גפני: אבל לא זה מה שעומד כאן עכשיו לדיון

שולמית אלוני: הניכוי יהיה הנושא הבא בו נדון

צחי דוד: היושב ראש, אני מתנצל

צחי דוד:  אנחנו רואים את זה כמכלול אחד

צחי דוד:  אני מתנצל שאנחנו קצת חוזרים על עצמנו בהקשר הזה

צחי דוד:      הצעד השלישי

צחי דוד:  אי אפשר לנהל את כל המערכת הזאת - ואני אעביר לרשות המיסים שירחיב – בלי להחיל חובת דיווח

משה גפני: מה זה חובת דיווח?     

צחי דוד: המשמעות של חובת דיווח היא שאם אתה משכיר דירה – בין אם אתה חושב שאתה מעל התקרה או מתחת לתקרה – אתה צריך פעם בשנה להקדיש 20 דקות ולדווח לרשות המיסים כמה כספים קיבלת

מירי סביון: אני אתייחס לחובת הדיווח

מירי סביון:  מדובר כאן בחובת דיווח מצומצמת, דומה לחובת דיווח שיש היום למי שמשלם 10 אחוזים על שכר דירה ולא צריך להגיש דוח שנתי מלא

מירי סביון:  מדובר כאן על חובה שאם בן אדם לא צריך להגיש - - -     

שולמית אלוני: למרות שהחובה כמו שהיא מנוסחת, הוא יהיה חייב להגיש דוח לפי 131

מירי סביון: צריך לקרוא את ההמשך: אלא אם כן הוא יגיש לנו דיווח מקוצר שהדיווח המקוצר - - -     

שולמית אלוני: אם זה דיווח, אפשר להתייחס לדיווח מקוצר

מירי סביון: אפשר לדבר על הנוסח

מירי סביון:  אני רוצה להסביר

משה גפני: למה עד היום לא עשיתם את זה?     

מירי סביון: צריך היה חקיקה כדי לעשות את זה

משה גפני: למה לא עשיתם חקיקה? היו לכם חוקי הסדרים, היו לכם החלטות ממשלה

מירי סביון: לא הספקנו

ינון אזולאי: הם הביאו הרבה חוקים בחוק ההסדרים ולכן הם לא הספיקו

ינון אזולאי:  עכשיו הם מביאים קצת חוקים

מירי סביון: אני לא יודעת לענות למה כל השנים לא עשו

משה גפני: חיכיתם שאני אהיה ראש הוועדה שתעבדו עלי?     

צחי דוד: כבר היית יושב ראש הוועדה

משה גפני: אז למה זה לא היה?     

יפתח עשהאל: אדוני היושב ראש, אנחנו מביאים רפורמה מאוד גדולה

משה גפני: זה לא היה כי לא נתתי

ינון אזולאי: והפעם תיתן?     

משה גפני: כן

משה גפני:  לא

יפתח עשהאל: אדוני היושב ראש, אנחנו באים כאשר בחוק ההסדרים הזה הבאנו רפורמה מאוד גדולה בשוק השכירות

יפתח עשהאל:  חלק ממנה דנה כאן וחלק ממנה דן בפנים

משה גפני: כל מקרה הוא משלם מס

אימאן ח'טיב יאסין: אני רוצה לשאול שאלה

אימאן ח'טיב יאסין:  יש סוגיה שעד עכשיו היא לא עלתה

אימאן ח'טיב יאסין:  יש הרבה זוגות צעירים שיש להם דירה מסוימת, הם גרים באזור אחר בגלל העבודה שלהם ושם הם שוכרים דירה

אימאן ח'טיב יאסין:  הם משלמים עבור הדירה הזאת, אבל חייבים את הדירה שלהם כדי לחזור אליה בסוף השבוע

אימאן ח'טיב יאסין:  לא מכירים בהוצאות שכר הדירה שלהם, ארנונה וכולי

מירי סביון:  מי ששוכר ומשכיר, זה דבר אחר

אימאן ח'טיב יאסין: לא משכיר

אימאן ח'טיב יאסין:  הוא לא יכול להשכיר

מירי סביון: מי שיש לו שתי דירות?     

אימאן ח'טיב יאסין: לא

אימאן ח'טיב יאסין:  אין לו שתי דירות

ינון אזולאי: דירה אחת בשכירות והשנייה היא שלו

צחי דוד: דירה שהוא לא משכיר?     

ינון אזולאי: הוא לא משכיר

ינון אזולאי:  הוא רוצה בסוף שבוע לגור בה

צחי דוד: אדם שיש לו שתי דירות ואפילו כלכלית לא מרגיש צורך - - -     

ינון אזולאי: אין לו שתי דירות

עאידה תומא סלימאן: אלה שעובדים בנגב, כל המורים שעובדים בנגב

צחי דוד: אני חושב שהבנתי

צחי דוד:  זה בסוף בן אדם שמחזיק שתי דירות במשק

צחי דוד:  אני לא רוצה לתמרץ את זה

אימאן ח'טיב יאסין: לא, הוא לא מחזיק שתי דירות

אימאן ח'טיב יאסין:  אין לו ברירה אחרת

אימאן ח'טיב יאסין:  למשל, בוא נגיד צעיר מיפיע, הוא עובד ברחובות, הוא ואשתו עובדים ברחובות, הם לא יכולים לנסוע כל יום ולכן הם נאלצים לשכור דירה אבל המשפחה שלו והמשפחה שלו אשתו ביפיע

אימאן ח'טיב יאסין:  יש הרבה דוגמאות כאלה

צחי דוד: הוא משכיר את הדירה ביפיע?     

אימאן ח'טיב יאסין: לא

צחי דוד: הוא יכול להשכיר את הדירה וליהנות מההטבה

אימאן ח'טיב יאסין: הוא חייב את הדירה

צחי דוד: משק בית אחד שחי בשני בתים?      

אימאן ח'טיב יאסין: הוא חייב לחזור לדירה הזאת כי יש לו משפחה וחיים גם ביישוב יפיע או נצרת או סכנין או משגב או מקום אחר

צחי דוד: הלוואי עלי

צחי דוד:  סליחה, אני אהיה בוטה

צחי דוד:  הלוואי עלי

אימאן ח'טיב יאסין: מה הלוואי עליך?      

צחי דוד: לגור בשכירות בדירה אחת ותהיה לי עוד דירה שאין לי צורך כלכלי להשכיר אותה? אני סגן הממונה על התקציבים ואין לי יכולת כלכלית כזאת

חמד עמאר: אתה לא הבנת אותה

חמד עמאר:  אצלנו זה קורה הרבה

אימאן ח'טיב יאסין: אין לו אפשרות להשכיר את הדירה

אימאן ח'טיב יאסין:  איפה הוא ישן? הוא חוזר בסוף השבוע לכפר שלו

אימאן ח'טיב יאסין:  יש לו משפחה וחיים בישוב אחר

אימאן ח'טיב יאסין:  לא מספיק שהוא נאלץ - בגלל שאין עבודה בפריפריה - לנסוע עד סוף העולם, לדרום או למרכז, והוא משלם עבור שכר דירה ובסוף אתה אומר לי הלוואי עליך? אני חושבת שזאת בורות

אימאן ח'טיב יאסין:  סליחה

צחי דוד: אני אמרתי שאני מתנצל שאני אומר את זה ואני באמת מתנצל

יצחק פינדרוס: האמת היא שגם אני הייתי רוצה להיות במצב הזה שיש לי שתי דירות

אימאן ח'טיב יאסין: אין לו שתי דירות

אימאן ח'טיב יאסין:  הוא משלם, הוא שוכר דירה

יצחק פינדרוס: למה הוא לא משכיר את הדירה שלו? איך הוא יכול להחזיק שתי דירות?      

חמד עמאר: אני אסביר למה אימאן מתכוונת

חמד עמאר:  אחד שעובד בירושלים ואשתו מורה בירושלים אבל בסוף שבוע הוא חוזר לבית המקורי שלו

חמד עמאר:  הוא לא משכיר את הבית

ינון אזולאי: אני מבין את הצד הזה שאתם אומרים

ינון אזולאי:  מצד אחד את אומרת שזאת העבודה שלו כי אין לו עבודה ביפיע ומצד שני החינוך של הילדים

ינון אזולאי:  האוכלוסייה והמשפחה נמצאים שם

ינון אזולאי:  מצד שני בא האוצר ואומר שאנחנו רוצים לשחרר דירות לשוק

ינון אזולאי:  האדם הזה מחזיק שתי דירות

ינון אזולאי:  כשהוא מחזיק שתי דירות, אני לא בא לעזור לו

ינון אזולאי:  אין בעיה

ינון אזולאי:  אני מבין את הצורך שלו, אני יודע הכול אבל אני כאוצר, זאת האג'נדה שלי

ינון אזולאי:  את יודעת מה? זה גם לא האג'נדה של הוועדה שאומרת שהיא רוצה לתת להם אפשרות

ינון אזולאי:  בהסתכלות שלי, אני אומר שצריך לעזור לו למצוא עבודה ביפיע

אימאן ח'טיב יאסין: בדיוק

ינון אזולאי: או שתעביר אותו עם המשפחה למקום אחר, אבל כרגע, במצב הזה, האוצר אומר – וגם אנחנו אומרים – שאנחנו לא רוצים לתת אפשרות לאדם להחזיק שתי דירות

ינון אזולאי:  זו המלחמה שלנו כאן, של כולנו

ינון אזולאי:  בהסתכלות הרוחבית שיש, אני אומר שאני חייב לשחרר דירות בשוק

ינון אזולאי:  כשאני משחרר דירות בשוק, איך אני משחרר אותן? גם כשאדם שוכר שתי דירות – לא שאחת אלו אלא הוא שוכר שתי דירות – גם כאן אני לא רוצה לתת לו את האפשרות הזאת כי לא מעניין אותי, ואומר בצורה בוטה, שעכשיו הוא עם שתי דירות

ינון אזולאי:  הוא צריך להיות בדירה אחת

אימאן ח'טיב יאסין: אנחנו מדברים על הנקודה הזאת ולא מתייחסים לנקודה הזאת

אימאן ח'טיב יאסין:  אין אף בן אדם שרוצה לעבוד רחוק מהבית ולשלם הוצאות גם עבור התינוקות והילדים הקטנים וגם לא רוצה לוותר על הזכות שלו ביישוב

אימאן ח'טיב יאסין:  הרי אתם יודעים שאם מישהו מהזוגות האלה מוותר על הזכות שלו ביישוב ומעתיק את מקום המגורים שלו וכתובת המגורים שלו למקום אחר, אחר כך הוא יאבד הרבה זכויות בתוך היישוב

אימאן ח'טיב יאסין:  לפעמים הם גרים, הרבה פעמים הם גרים, בתוך דירה של המשפחה והיא לא דירה שלהם

אימאן ח'טיב יאסין:  צריך להכיר בהוצאות ולתת פתרון כולל ולא להתייחס לחלקים

משה גפני: תסבירו גם את הסעיף השני

שולמית אלוני: את ניכוי דמי שכירות

אסף וקסלר: שוכר-משכיר?     

שולמית אלוני: כן

שולמית אלוני:  לגבי זה התקיים דיון ראשון בנושא

ג'ק בלנגה: אפשר לומר משהו בנושא הפטור?     

משה גפני: לא

משה גפני:  הם קודם יסבירו

אסף וקסלר: כמו שאמרתי, המטרה כאן היא למקד את הטבות המס

משה גפני: תגידו מה

אסף וקסלר: עוד משפט אני מגיע לזה

אסף וקסלר:  המטרה היא למקד את הטבות המס לזוגות שאין להם דירות או שיש להם דירה אחת

אסף וקסלר:  כאן התיקון הזה בא לאפשר למי שיש דירה בבעלותו אבל הוא לא גר בה אלא הוא משכיר אותה, בעוד הוא גר בדירה אחת ושוכר אותה, לנכות את ההכנסות שהוא זכאי להן מהשכירות ואז התשלום שהוא משלם לשכירות

אסף וקסלר:  כלומר, אם הוא מכניס 10,000 שקלים מהשכירות ומשלם 10,000 שקלים לשכירות במקום אחר, מבחינתי הוא בעלים של דירה אחת ולכן אני רוצה שהוא ייהנה מההטבה ולא ישלם כאשר היום לפי החוק הוא צריך לשלם על אותם 10,000 שקלים

משה גפני: מה קורה היום?     

אסף וקסלר: בדרך כלל הם הולכים למסלול של ה-10 אחוזים ולכן על אותם 10,000 שקלים הוא ישלם מס בסכום של 1,000 שקלים בחודש

ינון אזולאי: גם אם הוא משלם אחד מול השני? כלומר, 10,000 מול 10,000?     

אסף וקסלר: הוא מכניס 10,000, עליהם הוא משלם 1,000 שקלים מס ועל ה-10,000 שקלים שכירות - - -     

ינון אזולאי: זאת אומרת, לצורך העניין, הוא משלם עוד 1,000 שקלים לשכירות

אסף וקסלר: נכון

אסף וקסלר:  הוא מוציא 11,00 שקלים

אסף וקסלר:  לכן אנחנו מציעים לתת לו הטבה, שזה יהיה עד תקרה של 7,500 שקלים

חמד עמאר: למה?     

אסף וקסלר: אני אשלים ואז תשאל אותי למה

ינון אזולאי: לא משנה

ינון אזולאי:  לא אני שאלתי למה אבל לא אכפת לי שתגיד שאני שאלתי

אסף וקסלר: ההטבה, עד 7,500 שקלים הוא יוכל לנכות את ההכנסות האלה מההוצאות שהוא מוציא וחבות המס שלו תהיה נמוכה יותר

ינון אזולאי: לצורך העניין, על 2,500 שקלים הוא ישלם 250 שקלים

אסף וקסלר: נכון

שולמית אלוני: בדיון קודם עלו גם טענות

שולמית אלוני:  תתייחס גם אליהן

אסף וקסלר: אני אענה על השאלה למה

אסף וקסלר:  בסוף זה דבר רגרסיבי

אסף וקסלר:  ככל שאני מכניס יותר כסף, אני איהנה - אם אני לא אגביל את הסכום הזה – מהטבה יותר משמעותית

אסף וקסלר:  אני נותן כאן הטבה למי שהוא בעל הון יותר גדול

משה גפני: למה אתם צריכים דיווח? הרי אם הוא ירצה לקבל החזר מס, הוא ידווח בכל מקרה

משה גפני:  למה אתם צריכים חובת דיווח בחוק

מירי סביון: האוכלוסייה שרלוונטית לחובת דיווח, זה סוג אחר

מירי סביון:  האוכלוסייה שלגביה אנחנו קובעים את חובת הדיווח, אלה אותם אלה שמשכירים דירה, שכנראה יש להם גם דירה נוספת או משכירים אותה

מירי סביון:  כמו שאמרנו, מדובר בדיווח מאוד פשוט

ינון אזולאי: יותר פשוט לא לדווח

מירי סביון: היום כאשר לא מדווחים על הכנסות לכאורה פטורות משכר דירה, מעבודות שלנו יש הרבה מצבים שבהם אנשים לא מודעים לזה שיש להם שכר דירה שהוא מעבר לתקרת הפטור והם לא מדווחים, למרות שאם הם היו מדווחים, הם היו מגלים שיש להם הכנסה חייבת משכר דירה

מירי סביון:  ברגע שאנחנו קובעים חובת דיווח פשוטה, אנשים ידווחו על שכר דירה

מירי סביון:  גם תוך כדי נוכל להתריע בפני מי שיש לו הכנסה חייבת משכר דירה, גם אוצר המדינה ייהנה, גם אנשים יימנעו מטעויות כאלה, גם יהיה לנו מידע על דמי שכירות

משה גפני: הבנתי

מירי סביון: זה הרעיון בחובת הדיווח

משה גפני: הבנתי

משה גפני:  אני לא רוצה לאשר את זה

משה גפני:  אני רק רוצה לשאול אותך

מירי סביון: אולי תתחרט

משה גפני: אולי

ינון אזולאי: אתה לא שמת לב לסעיף השלישי שהיא אמרה שהוא הכי חשוב לה

ינון אזולאי:  היא אמרה שיהיה להם יותר מידע

משה גפני: אני יודע

משה גפני:  אני מכיר את זה

אסף וקסלר: לכל השוק

משה גפני: למה לא עשיתם את זה בממשלה הקודמת?     

אסף וקסלר: אני הייתי בתפקיד אחר

אסף וקסלר:  רק כשהגעתי לתפקיד הזה, גיבשנו את החבילה הזאת

משה גפני: תשימו אותנו במקום הנכון

משה גפני:  אין קשר בין חובת הדיווח לבין מה שאתם אומרים עכשיו לגבי השכירות

משה גפני:  בעיניי לא מכיוון שאם אתם אומרים שאם אני שוכר דירה ומשכיר דירה ואני רוצה לקבל את הטבת המס בעניין הזה או שלפחות לא יחייבו אותי במס מיותר, אז אני מדווח

משה גפני:  אני אומר ששכרתי דירה והשכרתי דירה

משה גפני:  זאת ברחוב זה וזה וקיבלתי כך וכך כסף וזאת ברחוב זה וזה ושילמתי כך וכך כסף

משה גפני:  אז אתם עושים את החשבון, האם מגיע לי או לא מגיע לי ואני מדווח

משה גפני:  אתם עכשיו מבקשים דיווח בלי קשר לעניין הזה

משה גפני:  אני מסכים לחוק הזה, זה חוק נכון, אני לא מבין למה זה לא היה כל השנים

משה גפני:  חובת הדיווח היא שאתם רוצים לדעת עוד ועוד ועוד ועוד ועוד על האזרחים

משה גפני:  אני לא רוצה לתת לכם את זה

משה גפני:  מה שמוכרחים, מוכרחים, אבל מה שלא, לא

משה גפני:  אנחנו מדינה דמוקרטית נכון להיום

מירי סביון: המטרה המרכזית של חובת הדיווח היא כדי למנוע טעויות ותקלות בדיווח על הכנסות משכר דירה ובמס שהמדינה צריכה לקבל משכר דירה

מירי סביון:  מדובר כאן על דיווח פשוט

חמד עמאר: כל משכיר יודע מה גובה התקרה

חמד עמאר:  זה דווקא עוזר לאנשים כי מורידים את שכר הדירה כדי לא להגיע לתקרה

ג'ק בלנגה: אדוני היושב ראש, אתה צודק

ג'ק בלנגה:  אין קשר בין ניכוי ההוצאה כי זה כנגד 10 אחוזים וחובת הדיווח לכאורה שחלה כרגע היא על הכנסה פטורה

ג'ק בלנגה:  יש כאן החמרה מאוד מהותית ביחס לחוק הקיים

משה גפני: מה מפריע לכם לדווח?     

ג'ק בלנגה:  לא מפריע לדווח

ג'ק בלנגה:  העניין שמי שיש לו עשר דירות, היום הוא לא חייב לדווח

ג'ק בלנגה:  הוא חייב רק לשלם את המס ואין חובת דיווח

ג'ק בלנגה:  ב-122 אין חובת דיווח

ג'ק בלנגה:  תקראו ממש טוב את החוק ואת התקנות

ג'ק בלנגה:  מצב שלבן אדם יש 10, 12, 15 דירות, הוא רק צריך לתת לכם את הסכום וכאן אתם מבקשים חובת דיווח מפורטת על דירה אחת

מירי סביון: זו אותה חובת דיווח

ג'ק בלנגה: לא

ג'ק בלנגה:  אני קראתי מצוין

ג'ק בלנגה:  על 10 דירות היום אין חובת דיווח

ג'ק בלנגה:  יש רק חובה להיכנס פעם בשנה ולשלם את ה-10 אחוזים

ג'ק בלנגה:  כרגע כאן אתם מחילים חובת דיווח על דירה אחת

ג'ק בלנגה:  זה קצת לא הגיוני

מירי סביון: זאת הצגה לא מדויקת

ג'ק בלנגה: החוק הזה לא נכון

ג'ק בלנגה:  תקראי טוב

ג'ק בלנגה:  אנחנו מכירים את התקנות

ג'ק בלנגה:  על 10 דירות אין היום חובת דיווח

מירי סביון: אני לא נכנסת כרגע ל-10 אחוזים

מירי סביון:  מי שחייב ב-10 אחוזים, חובת הדיווח והתשלום היא זהה לחובת הדיווח שתהיה למי שתהיה לו דירה פטורה

ג'ק בלנגה: לא

ג'ק בלנגה:  זה לא הנוסח

מירי סביון: בוודאי שכן

ג'ק בלנגה: ממש לא הנוסח

מירי סביון: אפשר להתווכח על הנוסח אבל במהות זאת התוצאה

ג'ק בלנגה: היום בחוק אין חובה לתת לכם פרטים על הדירות המושכרות

ג'ק בלנגה:  בואי נפתח את התקנות ונקרא

אסף וקסלר: היושב ראש, דיברנו על זה בדיון הקודם

ג'ק בלנגה: היום על 10 דירות אין חובה לדווח

משה גפני: היה דיון

משה גפני:  לא הייתי בו

משה גפני:  הקריאו את הסעיף הזה בחוק

שולמית אלוני: ניכוי דמי שכירות

משה גפני: אני רוצה לדעת מה היו השאלות שלכם שהם היו צריכים לתת עליהן תשובות

ג'ק בלנגה: היו הערות ומירי הבטיחה שתחזור עם תשובות

משה גפני: אתה יכול להגיד לי מה היו ההערות?     

ג'ק בלנגה: 	לדעתנו ההוצאות האלה צריכות להיות מוכרות בלי קשר ל-10 אחוזים

ג'ק בלנגה:  אם רוצים לתת את ההטבה, צריך לתת אותה לכל מי שמשכיר דירת מגורים, גם אם הוא לא ב-10 אחוזים

ג'ק בלנגה:  ברוב המקרים הדירות האלה מושכרות בהפסדים

ג'ק בלנגה:  הסעיף הזה הוא די ריק מתוכן

ג'ק בלנגה:  מדברים כאן רק על דירות שהן בירושה כי אם יש משכנתא והדירה היא די חדשה, רוב הדירות שמושכרות היום הן בהפסדים

משה גפני: איזה עוד הערות היו?     

ג'ק בלנגה: אלה עיקרי ההערות שהיו

משה גפני: מה התשובות להערות?     

ינון אזולאי: אני לא מבין

ינון אזולאי:  תסביר לי איך הדירות מושכרות בהפסדים

ג'ק בלנגה: כשאתה קונה היום דירה ויש עליה משכנתא של 70-50 אחוזים, ההוצאות שלך בשנה מגיעות לחמישה-שבעה אחוזים

ינון אזולאי: אבל בן אדם שלוקח משכנתא, אם הוא משכיר את הדירה, הוא עושה חשבון כמה הוא כסף הוא מקבל על הדירה

ג'ק בלנגה: אין קשר בין תזרים המזומן להפסד

ג'ק בלנגה:  יש לך פחת על הדירה

ינון אזולאי: על הדירה אין פחת

ג'ק בלנגה: מה זאת אומרת? יש 

ינון אזולאי: אתה מתכוון לפחת של אחזקת דירה כל חודש

ג'ק בלנגה: לא

ינון אזולאי: הדירה רק משביחה את עצמה

ג'ק בלנגה: לא

ג'ק בלנגה:  זה לא קשור

ינון אזולאי: אתה מדבר על הפחת של השיפוצים

ג'ק בלנגה: לא

ג'ק בלנגה:  על הפחת, על העלות שלה

ג'ק בלנגה:  אם קנית דירה בשלושה מיליון שקלים, יש לך הוצאות של 100,000 שקלים פחת כל שנה לצורכי מס

ינון אזולאי: אתה רואה חשבון, נכון?     

ג'ק בלנגה: גם עורך דין וגם רואה חשבון

ינון אזולאי: אני לא רואה חשבון וכמו הרב גפני, גם אני לא למדתי באוניברסיטה וגם לא במכללה

ינון אזולאי:  כשאתה קונה נכס, אתה לא קונה בשביל להפסיד

ינון אזולאי:  אתה קונה בשביל להרוויח

ינון אזולאי:  הרווח שלך נמצא בשני דברים

ינון אזולאי:  במסלול האחד הוא נמצא כשאתה בא ומשכיר את הדירה למישהו ואומר לו שהוא משלם משכנתא, לצורך העניין נגיד 4,000 שקלים, אלא אם כן הוא לקח אותה לחמש שנים ורוצה תוך חמש שנים לסיים אותה, אבל בדרך כלל זה לא כך

ינון אזולאי:  כשהוא משקיע, הוא עושה חשבון, הוא שם כסף, קנה דירה, יש משכנתא, השכירות מכסה לו את המשכנתא ואת ההוצאות שבדרך כלל יש מסביב

ינון אזולאי:  המסלול השני שגם ממנו אתה מרוויח הוא שבעוד עשר שנים או חמש שנים או שבע שנים או 20 שנים, עדיין לא ראיתי דירה שערכה ירד

ינון אזולאי:  שם אתה מקבל גם את ההחזר גם אם שילמת שם עבור שיפוץ הבית, החלפת את הדלתות, קנית לו גם ריהוט, כל שנה קנית לו מקרר עם חדר שינה ואתה עדיין מרוויח

ינון אזולאי:      אני מסכים איתך בשאר הדברים לגבי מה שצריך לעשות או לא

ינון אזולאי:  בגדול אני מסכים מה החוק הזה לא אמור להיות אבל לבוא ולומר שאותו אחד שמשקיע הוא מפסיד, קשה לי להגיד את זה

ג'ק בלנגה: אבל זה המצב

ינון אזולאי: זה לא המצב

ינון אזולאי:  עזוב

ינון אזולאי:  הבן אדם שמפסיד, אני קונה ממנו את הדירה

ג'ק בלנגה: אבל זה המצב לצורכי מס

ינון אזולאי: יש דברים שקשה לשמוע

ג'ק בלנגה: אבל זה המצב לצורכי מס

ג'ק בלנגה:  רוב הדירות מפסידות וגם מקזזים לך את זה במכירה

ג'ק בלנגה:  אתה משלם על זה מס גם במכירה

משה גפני: אם אפשר תשובות על ההערות האלה

מירי סביון: אם יש דירה שהשכרתה גורמת להפסד, בעל אותה דירה, נגיד הוא קנה עכשיו דירה חדשה - יש לו הוצאות ריבית ופחת – והיא מושכרת, אותו בעל דירה יכול לבחור מהתחלה במסלול של דיווח על ההכנסות וכנגד זה הוצאות

ג'ק בלנגה: ביקשנו שזה יהיה דיווח מקוצר

מירי סביון: לא לערבב

ג'ק בלנגה: כמו 122 שאת זה מתקנים

שולמית אלוני: אמרתם שתבחנו

ג'ק בלנגה: אמרתם שתבחנו את זה

ג'ק בלנגה:  דיברנו על זה

שולמית אלוני: בנושא של ניכוי של דמי שכירות דיברנו על זה שתבחנו וזו הייתה אמירה

אלישיב ממן: אמרנו שיש בעיה תפעולית מאוד קשה לייצר מנגנון דיווח מקוצר על הדיווחים הקיימים

אלישיב ממן:  אמרנו שנבחן אבל זה לא משהו שהוא ריאלי

ג'ק בלנגה: אבל זה מה שאתם עושים כאן

ג'ק בלנגה:  זה דיווח מקוצר

ג'ק בלנגה:  זה בדיוק אותו דיווח

אלישיב ממן: דיווח מקוצר של 10 אחוזים, זה חישוב מאוד - - -      

ינון אזולאי: תשובה של בעיה תפעולית, זאת לא תשובה

ינון אזולאי:  בתוך חודש אתם מביאים מנגנונים שאנחנו לא יודעים איך בתוך חודש אתם מצליחים להביא אותם

ינון אזולאי:  כשאנחנו מבקשים משהו, אתם אומרים שלוקח חצי שנה

ינון אזולאי:  אנחנו כאן בהרבה דיונים וכאשר לפעמים אנחנו מבקשים משהו, אומרים שזה מנגנון בעייתי

ינון אזולאי:  כשאתם מביאים משהו, אתם אומרים המנגנון כבר קיים ואפשר לעשות את זה

ינון אזולאי:  אם כן, זה לא נכון להגיד שתפעולית אי אפשר

ינון אזולאי:  אפשר לעשות הכול אבל השאלה אם יש רצון לעשות את זה

ג'ק בלנגה: מירי, באותה משבצת של הניכוי של 122, אני יכול להכניס את הפחת ואת הריבית

ג'ק בלנגה:  בדיוק באותה משבצת

קריאה: בלי טופס פחת

ג'ק בלנגה: על דירה אחת לא צריך טופס פחת

מירי סביון: כרגע אין לנו תשובה

מירי סביון:  בקטע הזה, זה נושא שעוד מצריך בחינה אצלנו

אליהו דלל: זה יפגע בשוק השכירות

משה גפני: מתי תהיה לכם תשובה?     

מירי סביון: אנחנו נבחן

מירי סביון:  לא יודעת

אליהו דלל: במצב היום זה עלול לפגוע בשוק השכירות

אליהו דלל:  כך נראה לי

מירי סביון: כרגע חובת הדיווח הזאת, זה דבר שקיים מזה זמן

משה גפני: אני עכשיו מדבר על הנושא הזה שהיה כאן בדיון, לגבי ההערות שהועלו

מירי סביון: זה לא אותו נושא

מירי סביון:  אלה שני נושאים נפרדים

מירי סביון:  זאת בקשה נפרדת שלא קשורה לתיקון הזה

מירי סביון:  הבקשה שעלתה היא לגבי מי שגם היום יש לו דירה, כנראה דירה מאוד יקרה שאולי נרכשה לאחרונה, דירת השקעה, ומבקשים לגביה הקלות בדיווח

מירי סביון:  אני לא חושבת שזה הנושא שלנו

מירי סביון:  החבילה שאנחנו הבאנו כאן היא חבילה שמיועדת להקל על אנשים שהם משכירים ושוכרים, בעלי דירות יחידות

מירי סביון:  לא באנו כרגע עם הקלות למשקיעים בדירות מגורים שלשם מכוונת הבקשה הזאת

מירי סביון:  לכן אני מציעה שנתמקד בדברים שהבאנו

מירי סביון:  אנחנו מוכנים לקבל את הביקורת

ינון אזולאי: אני רוצה לשאול משהו על דירה יחידה

ינון אזולאי:  אנחנו מדברים על אנשים שהם לא משקיעים גדולים אלא אדם שיש לו דירה רגילה

ינון אזולאי:  אני טוען שצריך את הפטור כאשר במקרה שמדובר בדירה מול דירה, לא צריך לשלם מס

ינון אזולאי:  בלי להעלות את הפטור ל-7

ינון אזולאי: 5 או לא, אני חושב שאדם ששוכר דירה ומשכיר דירה, צריך להשוות אחד לשני

יונתן מישרקי: אני חושב שאף אחד ליד השולחן הזה מהצד הזה לא חולק עליך

ינון אזולאי: אם אתם לוקחים דירה מול דירה, לקחתי דירה שקניתי באזור הגליל, שם אני מקבל שכירות בסך 2,500 שקלים לחודש

ינון אזולאי:  אני גר באשדוד, שם השכירות היא 5,000 שקלים

ינון אזולאי:  למה שם המדינה לא תסייע לי?      

מירי סביון: יש כאן גלישה לעולם תוכן אחר

ינון אזולאי: צחי, אני יודע שזה מוזר, אבל אני בא להמחיש

ינון אזולאי:  מצד אחד אתה אומר שאם אתה שוכר ומשכיר, לא מעניין אותנו, אתה מרוויח פה, שלם 10 אחוזים, אני העליתי לך את הרף ל-7

ינון אזולאי: 5 אחוזים

ינון אזולאי:  אני אומר שאם אתה בא ובאמת רוצה לתקן עוולה כמו שאתם אומרים, אז קודם כל ודבר ראשון תקבע את הפטור

ינון אזולאי:  דבר שני, כשאני מפסיד, גם אם לא גמרתי עם הפטור לגמרי של דירה מול דירה, לפחות צריך לתקן עוולות במקום שיש לך כאשר אני משלם קצת ואחר כך משלם יותר

ינון אזולאי:  תן לי מענק אבל אתה לא נותן לי מ ענק, אז גם אל תיקח לי

ינון אזולאי:  אתם לא נותנים לי מענק כשאני מפסיד בדירה מול דירה

ינון אזולאי:  אין לי שתי דירות, יש לי דירה אחת ואתה לא נותן לי מענק על זה שאני מפסיד, אז גם אל תיקח לי כשאני לא מרוויח

צחי דוד: זה מה שאנחנו עושים

ינון אזולאי: זה לא מה שאתם עושים

ינון אזולאי:  כשיש לי דירה שעולה לצורך העניין 10,000 שקלים, אני משלם רק על 2,500 שקלים

צחי דוד: יש תקרה

צחי דוד:  זה מה שאנחנו עושים

יונתן מישרקי: אם אני משכיר ב-7,000 ושוכר ב-7,000 שקלים?     

ינון אזולאי: אני אומר שגם אם אתה רוצה לעשות משהו, ודאי שאתה עושה בצד השני כך

ינון אזולאי:  אני אומר שאם אתה עושה בצד הזה, תבטל את זה לגמרי

ינון אזולאי:  שוכר ומשכיר, אחד מול השני, לא משנה כמה זה

יונתן מישרקי: צחי, מי הם השוכרים והמשכירים?     

ינון אזולאי: אתה תגיד לי ש-8,000 שקלים, 7,500 שקלים, אלה אנשים שיש להם כסף – עזוב

ינון אזולאי:  זה לא תמיד כך

ינון אזולאי:  אנחנו יודעים את זה

צחי דוד: בוא נקצין

צחי דוד:  30,000

צחי דוד:  מה אתה אומר?      

ינון אזולאי: אני לא יודע

ינון אזולאי:  אתה רוצה להיכנס למספרים? בוא ניכנס

צחי דוד: לא

צחי דוד:  השאלה אם אתה אומר שאתה רוצה שלא יהיו תקרות בכלל או שאתה חושב שאנחנו טועים בתקרה

צחי דוד:  7,500 מעמד ביניים נמוך, בוא נעשה 10,000

צחי דוד:  השאלה מה אתה רוצה

ינון אזולאי: אני חושב שבמקרה של אחד מול השני, לא צריכה להיות תקרה

צחי דוד: בכלל?     

ינון אזולאי: כן

ינון אזולאי:  באחד מול השני

ינון אזולאי:  אני אגיד לך למה אני אומר את זה

ינון אזולאי:  כי כשאחד משלם שכירות של 30 אלף מול 30 אלף, תבדוק אותו

ינון אזולאי:  אני בטוח שיש לו עוד איזה דירה אחת או שתיים ושם אתה יכול להרוויח עליו

צחי דוד: משכיר במגדל השופטים ב-30 אלף שקלים

צחי דוד:  זה בסדר?     

ינון אזולאי: איפה זה מגדל השופטים?     

צחי דוד: בתל אביב

יונתן מישרקי: אבל התיקון הזה מגיע לבן אדם שהוא אבא לשישה ילדים שרוצה לשפר דיור כי אין לו חדרים להשכיב את הילדים לישון בלילה

יונתן מישרקי:  הוא משכיר את הדירה שלו ושוכר במקום אחר

אסף וקסלר: זה בדיוק התיקון הזה

צחי דוד: לא דיברתי על דירה בסכום של 30 אלף שקלים

ינון אזולאי: העיקרון צריך להיות

אסף וקסלר: אם הוא יכניס 5,000 שקלים מהדירה הקטנה וישלם 7,000 שקלים לדירה השנייה

יונתן מישרקי: הוא לא עושה את זה בגלל שבא לו אלא הוא צריך מקום להשכיב את הילדים לישון בלילה

יונתן מישרקי:  אבא לשבעה-שמונה ילדים שקנה בית והוא משלם עליו משכנתא, הוא עובר דירה, משפר את מצבו בעוד חדר או שניים, הוא משכיר את הדירה שלו ב-7,500 אבל שוכר דירה אחרת ב-9,000 שקלים ואתה אומר לו שישלם על הפער

אסף וקסלר: הוא משלם 100 שקלים

יונתן מישרקי: מה זה משנה? אני מדבר על משפחה

אסף וקסלר: התיקון הזה נותן לו מענה

יונתן מישרקי: המענה האמיתי שהוא צריך לקבל זה אחד מול אחד

אסף וקסלר: הוא היום חייב במס על הסכום המלא או לפחות על השולי מעל התקרה

יונתן מישרקי: על זה אני מדבר

אסף וקסלר: כאן אנחנו נותנים לו את ההטבה

אליהו (אלי) רביבו: יונתן, אנחנו חייבים להקשיב בין השורות

אליהו (אלי) רביבו:  החוק הזה בא לעשות איזשהו איזון כי היום הוא לא יכול ליהנות מכלום

יונתן מישרקי: הרב גפני, אמרתי לך שכולם כאן מסכימים אבל רביבו הגיע

יונתן מישרקי:  כולם הסכימו

יונתן מישרקי:  גם האופוזיציה הסכימה

אליהו (אלי) רביבו: אם האופוזיציה מסכימה איתנו בכל דבר, כנראה שאנחנו בצד הלא נכון

אליהו (אלי) רביבו:  אני רוצה להגיב באופן פרגמטי

יונתן מישרקי: אבל להיות אנטי?     

אליהו (אלי) רביבו: להיות גורף לכל צד, לא בריא ולא נכון

אליהו (אלי) רביבו:  אנחנו רוצים לאזן

אליהו (אלי) רביבו:  לפיכך ממצב שהיום הוא לא יכול להזדכות על כלום, ההצעה באה בגישה שאומרת שעד נקודה מסוימת בסטטוס מסוים למי שיש נכס אחד והוא משכיר, הוא יכול להזדכות על הוצאות על פחת

אליהו (אלי) רביבו:  מי שמשכיר, זה כבר סוג של ביזנס, בהיקפים כאלה – זו הכנסה נוספת ונכון יהיה למסות אותה

יונתן מישרקי: זה מה שהסברתי לך עכשיו

משה גפני: למה מגיע כאן מה שמופיע בחוק שבסעיף 2 יבוא 5,470 שקלים וזה לא עולה יותר? זה לא צמוד יותר

שולמית אלוני: הביטול של ההצמדה

צחי דוד: זה הביטול של ההצמדה

משה גפני: למה

צחי דוד: אני חושב שלביטול ההצמדה יש מספר סיבות

משה גפני: ביטול ההצמדה, המשמעות של העניין הוא שאתם מורידים

צחי דוד: שוחקים

צחי דוד:  שוחקים לאט

משה גפני: למה?     

צחי דוד: למה לאט או למה בכלל אנחנו עושים את זה?:     

משה גפני: למה אתם שוחקים?     

צחי דוד: אני אסביר

צחי דוד:  יש מספר סיבות

צחי דוד:  סיבה אחת היא שאנחנו חושבים שאחד הכשלים הגדולים של שוק הדיור - - -     

יונתן מישרקי: זה לא מה שבאמת יפתור

יונתן מישרקי:  בוא נגיד ביושר

צחי דוד: אם אתה שואל אותי מה שבאמת יפתור, קרן הארנונה מהבוקר

צחי דוד:  אבל כל צעד שאנחנו מביאים לכאן - - -     

יונתן מישרקי: הוא חיכה עד עכשיו כדי להכניס לנו את זה

צחי דוד: אתה שואל אותי אם הבאנו משהו יסודי, זאת קרן הארנונה

ינון אזולאי: אני מוכן ללכת אתך על קרן הארנונה

ינון אזולאי:  אני אומר לך שכולם בעד אבל בתנאי אחד: מפרקים את רמ"י

ינון אזולאי:  עסקה על השולחן עכשיו

ינון אזולאי:  אני מתחייב

יונתן מישרקי: לפחות תתחלקו עם הרווחים שלהם

ינון אזולאי: אם אנחנו מפרקים את רמ"י, שאחת ולתמיד יפסיקו לספסר בקרקעות ובאזרחים

ינון אזולאי:  אתה מוכן? בוא נצא לדרך

צחי דוד: עוד אין עמדת ממשלה

ינון אזולאי: אנחנו נביא הכול

צחי דוד: אני לא יכול להתבטא כאן בניגוד לעמדת ממשלה

משה גפני: צחי, לפני שאתם עושים עסקאות, אני מבקש לדעת למה אתם רוצים לשחוק את זה

משה גפני:  לשחוק, הכוונה שזה לא יהיה בכלל

צחי דוד: אני אענה

צחי דוד:  אחד, מהסיבה ששוק הדיור בישראל סובל – ולכן אנחנו מגיעים לכאן עם מס רכישה – מהשקעה עודפת בדיור

צחי דוד:  כשאתה מפלה לטובה השקעה בדיור ביחס לאפיקי השקעה אחרים, אתה מייצר עודף השקעה

צחי דוד:  בשוק שההתאמה של המלאי בו היא איטית כמו שוק הדיור, המשמעות של זה היא התגלגלות במחיר

צחי דוד:  אנשים, במקום לשים את כספם בחיסכון, בשוק ההון, מעדיפים לשים אותו בדיור

צחי דוד:  הרבה רוצים לקנות דירות ולכן הם מעלים את מחירי הדירות

צחי דוד:       שנית

צחי דוד:  אנחנו חושבים שזאת הטבה מאוד רגרסיבית

צחי דוד:  צריך להגיד שהיום יותר ויותר אנשים, פלטפורמות של מסחר בשוק ההון מתפתחות, הרבה יותר אנשים משקיעים בשוק ההון בחוץ לארץ או בארץ, זה לא משנה, יש פלטפורמות מסחר נוחות, בתי השקעות, כולנו מכירים את זה מהעיתונות הכלכלית, ואין סיבה שתהיה אפליה לטובת דיור, לטובת מי שבוחר להשקיע בדיור לעומת ההשקעות האלה

צחי דוד:  יתכבד מי שרוצה להשקיע את כספו, ישקיע בכל פלטפורמה שהוא רוצה וישלם מיסים

יונתן מישרקי: וזה יתגלגל על גב השוכרים

צחי דוד: אנחנו חושבים שההצעה שלנו היא איטית ואנחנו שוחקים תקרה ולא מציעים לבטל כמו שהציעו בעבר כי אם היינו מציעים לבטל את הפטור ביום הראשון, היינו בעצם מאותתים לכל המשקיעים בדיור שיש כאן עניין מקרו וכולכם ביחד תלכו ותעלו מחירים

צחי דוד:  ברגע שאנחנו מציעים שחיקה של התקרה, בכל שנה כמה מאות דירות יעברו את התקרה

צחי דוד:  כאשר כמה מאות דירות בשנה, מתוך שוק שכירות שלם, או כמה אלפים, לא משנה, עוברות את התקרה - אין להם את היכולת להפעיל כוח שוק ולהעלות מחירים

צחי דוד:  לכן הצענו מנגנון של שחיקה

משה גפני: צחי, יש לי דירה, אני קניתי דירה ואני רוצה לתת אותה לבן שלי שכאשר הוא יתחתן, תהיה לו דירה

צחי דוד: מזל טוב

משה גפני: על לא דבר בגלל שאני הבאתי את זה רק כדוגמה

משה גפני:  לא שזה קרה

משה גפני:  בינתיים אני משכיר את הדירה

משה גפני:  זה שאני משכיר את הדירה, יש עוד זוג צעיר שיש לו קורת גג

משה גפני:  הוא שכר ממני את הדירה

צחי דוד: סבתא שלי כל השנים חסכה לי בעוצמה, עלה, הרוויחה, שילמה כסף

משה גפני: אבל לא דיברתי על סבתא שלך

משה גפני:  עד היום יש לי פטור

משה גפני:  פתאום אתה בא ואומר שלא יהיה לי פטור, שזה יישחק באופן כזה

משה גפני:  אני משכיר את הדירה כי אחרת אני לא אשכיר אותה

משה גפני:  למה אתה לא מאפשר לו להשכיר את הדירה?     

צחי דוד: תשכיר

צחי דוד:  לא הבנתי

צחי דוד:  מה הבעיה?     

משה גפני: אתה שוחק

צחי דוד: אני שוחק את התקרה

צחי דוד:  יכול להיות שבשלב מסוים תתחיל לשלם מיסים

אליהו (אלי) רביבו: יכול להיות שבשלב מסוים תתחיל לשלם מיסים אבל מהיום הראשון חלה עליו חובת דיווח

צחי דוד: כן

אליהו (אלי) רביבו: זה האישיו כאן

צחי דוד: לא, זה לא האישיו

צחי דוד:  כולם ביחד עם האישיו

צחי דוד:  מצד אחד אנחנו באים ואומרים שמי שיש לו דירה יחידה במדינת ישראל, ייהנה מהטבה נוספת שלא הייתה עד היום, הטבת שוכר-משכיר

צחי דוד:  מי שמשקיע במדינת ישראל, בין אם זה בשוק ההון או בדירות, ישלם מיסים

צחי דוד:  בעיניי אי אפשר לייצר את כל המערכת הזאת בלי גם להגיד שאנחנו יודעים מה קורה

צחי דוד:  בלי שבן אדם ידע מהצד השני, הפרט, שאתה לא יכול לטמון את הראש בחול, כאילו נדמה לי שאני לא צריך, יאללה, לא משלם

צחי דוד:  אי אפשר

צחי דוד:  אנחנו לא יכולים להציע כאן רפורמות סדורות

ינון אזולאי: אבל אתה לא מוסיף כאן לפול עוד דירות להשכרה

ינון אזולאי:  כל מה שאתה מביא עכשיו, אתה אולי מביא יותר דיווח

ינון אזולאי:  יכול להיות שאתה מקל אבל אתה לא נוגע במחירי השכירות

ינון אזולאי:  בסופו של דבר אתה לא מצליח לגעת במחירי השכירות

צחי דוד: אנחנו פשוט פוצלנו בין שתי ועדות ואנחנו מפצלים סעיפים שונים

צחי דוד:  הבאנו גם את הנושאים האלה, גם את ההטבות האלה

ינון אזולאי: אתם צריכים לחזור אלינו עם שיעורי בית למשל בקרן ריט כי שם זה כן ייתן לך – אם מדברים על הדיור – ואם תביא שם ערבות מדינה, אנחנו יודעים שזה כן יביא לך עוד דירות להשכרה

ינון אזולאי:  שם אתם מתנגדים

ינון אזולאי:  מצד אחד אנחנו רוצים אי אפשר רק לבוא ולקחת

ינון אזולאי:  אנחנו רוצים לתת כאן לדירות להשכרה, אנחנו רוצים להוסיף כאן, אנחנו רוצים לעשות כאן איזה שינוי אבל נכון, זה נמצא בכמה ועדות

ינון אזולאי:  גם מה שמגיע לכאן, אנחנו עדיין לא רואים התקדמות

צחי דוד: בדיוק עלית על הנקודה

צחי דוד:  אנחנו מצד אחד מדברים על השכרה לטווח ארוך ועל הגדלת היצע שם ומצד שני אנחנו מדברים כאן על הסדרה של שוק השכירות

צחי דוד:  בסופו של דבר, אם אתה מחבר את הפרקים שאנחנו דנים כאן בוועדת הכספים ובוועדת הפנים, יש לך כאן רפורמה משמעותית בשוק השכירות שעושה אותו שוק גם תקין יותר, גם עם היצע גדול יותר, גם שמחירים בו לא עולים, וכן, גם שמשלמים מיסים

צחי דוד:  אני יודע שלפעמים אנחנו נוטים להתחבא בוועדה, אבל זה בסדר שמשקיע ישלם מיסים

ינון אזולאי: אני לא אמרתי שלא ישלם

חמד עמאר: אתה חושב שלמשקיע יש כסף והוא ישלם מהכיס שלו? הוא יגלגל את זה הלאה

חמד עמאר:  בטח שיגלגל את זה

קריאה: לא נכון

קריאה:  זה סוג של היצע וביקוש

ינון אזולאי: פעם מישהו בכה לי שהוא שילם מס על 650 מיליון

ינון אזולאי:  אמרתי לו שגם אני מוכן לשלם מס על 650 מיליון

ינון אזולאי:  יבואו בעוד 40 שנים לכאן ויאמרו שאנחנו רוצים לתקן עוולה היסטורית

ינון אזולאי:  יגידו שבשנת 2023 הבאנו לכאן איזשהו תיקון שהוא לא היה נכון בקרן ריט כאשר אז דיברו איתנו על ערבות מדינה לצורך העניין

ינון אזולאי:  אני אומר שלפעמים תקשיבו גם לחברי הכנסת שיושבים כאן ותקשיבו גם לאותם בעלי עניין שהם בעלי עניין

ינון אזולאי:  הם אינטרסנטים הכי גדולים שיש אומרים שהם לא רוצים לדאוג באמת לזוגות הצעירים אבל אם הוא לא מרוויח כסף, הוא לא יעשה את זה

ינון אזולאי:  הבעיה שלנו היא שכשהוא לא מרוויח כסף כמו שהוא חושב וכמו שאנחנו כאן חושבים, אז מה יקרה? הדירות להשכרה לא יהיו בשוק

ינון אזולאי:  אם דיברנו – ואני בכוונה זורק אותך למקום של קרן ריט, כשדיברנו על ערבות מדינה ושם לא שומעים בקולו ולא שומעים למה שאנחנו כאן בוועדה אומרים, תבואו עוד כמה שנים ותגידו שעשינו עוולה היסטורית

ינון אזולאי:       אני אומר שיש כאן תיקון שיכול להיות שהוא טוב, יכול להיות שהוא נכון, אבל צריך להסתכל עליו גם בצורה הנכונה ובכל המכלול

משה גפני: אני רוצה לסכם את הדיון הזה

משה גפני:  לגבי הנושא של שוכר-משכיר, זה נשמע הגיוני

משה גפני:  אנחנו נצטרך להצביע על זה

משה גפני:  לגבי הנושא של חובת הדיווח, אני אתייעץ עם החברים ואני אחשוב גם ביני לבין עצמי

משה גפני:  יכול להיות שיהיו לי שאלות לשאול אתכם, לא בישיבת הוועדה

משה גפני:  לא מוצא חן בעיניי החוק הזה שאתם מציעים, במיוחד שזה כבר היה כמה פעמים בעבר ולא אישרנו לכם את זה

צחי דוד: היושב ראש, אם אפשר להתייחס

צחי דוד:  אנחנו מבינים שבחקיקה הזאת יש חלקים פחות נוחים

צחי דוד:  צריך להגיד שהיא בשני היבטים מכלול כאשר על האחד דיברתי

משה גפני: זה מה שאמרתי?     

צחי דוד: אני חושב שכן

משה גפני: לא

משה גפני:  נוח לי מאוד

משה גפני:  אני נגד

משה גפני:  יש כאן דיונים שלא נוח לי ואני הולך להצביע עליהם ואני מצביע יחד עם הממשלה

צחי דוד: אני אומר מבחינתנו זה מכלול בשני היבטים

משה גפני: בוויכוחים ביני לבין חמד עמאר, לפעמים אני צודק ולפעמים הוא צודק אבל יש דבר אחד שהוא יהיה צודק לגמרי

משה גפני:  הוא הוציא את זה מחוק ההסדרים הקודם

משה גפני:  למה אתם מביאים לי את זה?     

צחי דוד: כי בחוק ההסדרים הקודם זה הגיע כ-סטנד אלון וכאן אנחנו מביאים את זה כחלק מתפיסה

צחי דוד:  זה הגיע כמוצר בדיד בלי השוכר-משכיר ובלי שחיקת התקרה

צחי דוד:  כאן אנחנו מביאים איזושהי תפיסה לגבי שוק השכירות

צחי דוד:  שנית, גם בהיבט התקציבי, הטבת שוכר-משכיר היא הטבה שעולה הרבה כסף ותעלה הרבה יותר בגלל מחיר למשתכן

צחי דוד:  יש המון שוכר-משכיר בגלל זה

צחי דוד:  גם בהיבט התקציבי

משה גפני: אני רוצה לבדוק את זה

אליהו (אלי) רביבו: למה לא ניגשתם לזה אז כשהבאתם לעולם, כשהגיע לעולם כל הדיור למשתכן, כל ההטבה הזאת, ולא הגבלתם שמי שזכה, חייב לגור ולממש את הזכות שהוא קיבל? שיזכו בהטבה ויספסרו אותה?     

צחי דוד: חס ושלום

אליהו (אלי) רביבו: זה מה שקורה

ינון אזולאי: מי שזוכה בדירה למשתכן, יכול להיות הוא עם ארבעה ילדים וצריך להעביר אותם למוסדות, המקום עדיין לא מפותח ואם זה זוג צעיר - - -     

אליהו (אלי) רביבו: אל תתמודד

אליהו (אלי) רביבו:  תשאיר את זה למי שמעוניין להישאר שם

ינון אזולאי: מספיק שזה מקום חדש ויכול להיות שהוא מוסיף על השכירות שלו

צחי דוד: בעבר מבצעים של משרד השיכון, הייתה בהם חובת מגורים ואז היו חקירות

צחי דוד:  הייתה החלטה עוד מתקופת כחלון שמפסיקים עם החקירות האלה

אליהו (אלי) רביבו: זאת לקונה

צחי דוד: אני כאוצר בוודאי יכול להבין את החסרונות של זה

אליהו (אלי) רביבו: כשרוצים לסייע, מסייעים במתן פתרון למימוש

אליהו (אלי) רביבו:  התמודדת במכרז באזור מגורים מסוים, קשור את גורלך בגורלי

אליהו (אלי) רביבו:  תגור איתי ביחד

אליהו (אלי) רביבו:  אל תיהנה מההטבה הזאת ואתה לא מכיר את הנכס ותעביר אותו הלאה

אליהו (אלי) רביבו:  זה לכאורה מכניס מלאי דירות לשוק אבל מייקר את העלות ואת עלות המחייה למי שאין לו אפשרות לרכוש או שלא עלה במזלו לזכות במכרזים האלה

צחי דוד: אני לחלוטין מבין מה אתה אומר

צחי דוד:  זו כרגע המדיניות

ינון אזולאי: אתה רואה איזה רעיונות אתה נותן לאוצר? אין לך דיון בעוד ועדה?     

אליהו (אלי) רביבו: אני לא נגדם

אליהו (אלי) רביבו:  כשאני אומר להם דברים שיכולים להם נעימים לאוזן, זה מקל עלי כשהם שומעים ממנו דברים שאני נגדם

אליהו (אלי) רביבו:  אגב, במהלך שאתם מנסים לקדם, אתם מבטלים את ההטבה למי שמשכיר לקרוב משפחה שלו

אליהו (אלי) רביבו:  יושב ראש הוועדה, שאלת לגבי הבן שלך

אליהו (אלי) רביבו:  כשמשכירים דירה לאדם קרוב, לקרוב משפחה, לא ניתן ליהנות מההטבה הזאת אני אשמח להבין מכם מה הסיבה לכך

צחי דוד: אני רק אגיד בהקשר של ההשכרה שצריך גם לזכור את הפן התעסוקתי

צחי דוד:  בסוף אתה רוצה שאנשים יוכלו להתגורר במקום – גם חברת הכנסת ח'טיב הזכירה את זה – שיש להם תעסוקה והם ממצים את פריון העבודה שלהם באופן האופטימלי

צחי דוד:  לכן אנחנו כאוצר, למרות שאני מאוד מזדהה עם הדברים שאמרת בהתחלה, כן משלימים עם זה שאפשר לזכות בדירה בהגרלה

אליהו (אלי) רביבו: לכן המטריה צריכה להיות רחבה יותר

אליהו (אלי) רביבו:  כשבונים ומפתחים מגורים באזור מסוים שיש עדיפות לאומית, צריך לפתח שם גם תעסוקה ו/או משם דרכי הגעה נאותות

אליהו (אלי) רביבו:  מכיוון שהיית עסוק, אני רק מסב את תשומת ליבך שבמהלך שנערי האוצר מבקשים לקדם - - -     

משה גפני: הם לא נערים

אליהו (אלי) רביבו: תן להם עדיין להשתעשע בהגדרה

אליהו (אלי) רביבו:  נערי שעשועים

אליהו (אלי) רביבו:  ניכוי התשלומים, אדוני יושב ראש הוועדה, לא חל אם אתה משכיר לקרוב משפחה שלך

אליהו (אלי) רביבו:  במקרה הזה אתה לא יכול ליהנות מההטבה הזאת

אליהו (אלי) רביבו:  זה גם משהו שאתה צריך לקחת בחשבון כשאתה רוצה לדבר איתם

אליהו (אלי) רביבו:  כשאתה בעל נכס ואתה משכיר את הנכס שלך למי שמוגדר כקרוב, אתה לא יכול ליהנות מניכוי התשלומים

אליהו (אלי) רביבו:  זה מה שהם מציעים

אליהו (אלי) רביבו:      אתה הרי הולך לשבת על המדוכה ואני מבקש שגם זה יהיה לנגד עיניך

אליהו (אלי) רביבו:  אני אשמח להתייחסות בנושא הזה

משה גפני: אני רוצה לסכם

ינון אזולאי: לפני שאתה מסכם, בקשה

ינון אזולאי:  בשיקולים שאתה לוקח עם עצמך, אני אסתדר עם הסיפור של התירוץ של חמד עמאר

משה גפני: היו שני חלקים

משה גפני:  החלק הראשון הוא הנושא של הדיווח, חובת הדיווח, והחלק השני הוא החילופין של שכירויות

משה גפני:  אמרתי שלגבי הנושא של הדיווח אנחנו נצטרך להתייעץ בינינו

משה גפני:  אני לא אוהב את חובת הדיווח הזאת

משה גפני:  אני יודע מה הכוונה

משה גפני:  אנחנו בסוף נהפוך להיות מדינה לא עם הפגנות אלא נהפוך להיות מדינה שהאח הגדול יודע עלינו הכול

משה גפני:  אתם גם הבאתם לוועדת החוקה עכשיו הצעת חוק שהבנק יכול ללמוד את כל המידע על החוסך, על הלקוח

משה גפני:  אני לא אוהב את זה

משה גפני:  מאז ומתמיד לא אהבתי

משה גפני:  אני רבתי עם אגף התקציבים

משה גפני:  תמיד הייתי חבר של אגף התקציבים ותמיד רבתי עם אגף התקציבים

משה גפני:  אני מדבר על לפני 10 שנים

משה גפני:  אני לא אוהב את הנושא הזה של חובת דיווח אבל יכול להיות

משה גפני:  את אמרת קודם שאולי אני אחזור בתשובה

משה גפני:  בסדר, אף על פי שפוליטיקאים על פי רוב לא חוזרים בתשובה

משה גפני:  גם החרדים לא

משה גפני:  אני אבדוק את זה ונראה מה לעשות

משה גפני:      אני רק רוצה להביא לתשומת ליבכם ותשומת לב החברים שבמשך היום אני שאלתי את אגף התקציבים שתי שאלות

משה גפני:  שאלה אחת הייתה למה לא עושים באופן קבוע את התקנות של המשמרות

משה גפני:  הרי כל הזמן מביאים את זה

משה גפני:  שנים

משה גפני:  כולם אומרים שזה טוב

משה גפני:  שאלתי למה לא עושים את זה קבוע וקיבלתי תשובה

משה גפני:  התשובה היא שמשרד האוצר לא רוצה לעשות את זה קבוע בגלל שאם אי פעם יצטרכו לבטל את זה, יהיה יותר קשה ולא כך זה כשזאת הוראת שעה

משה גפני:  אחר כך שאלתי אותם למה לא מביאים פחת מואץ

משה גפני:  כל הזמן אמרו שיביאו, מה שיעזור מאוד למפעלים

משה גפני:  הם אמרו שההחלטה אצלם היא לא להביא את זה

ינון אזולאי: לא להביא את זה בהוראת שעה או בהוראת קבע?     

משה גפני: לא להביא

משה גפני:  אני לא כל כך מבין

משה גפני:  או שהם בטוחים שאני הולך איתם בכל הדברים שהם מביאים, ואז הם יכולים לתת לי תשובות שליליות על דברים פשוטים, או – אני לא רוצה להגיד את הסיבה השנייה

משה גפני:  אני משאיר את זה לעצמי

משה גפני:  למה הם נותנים לי תשובות שליליות על דברים כאלה פשוטים? פחת מואץ, היה צריך להביא

ינון אזולאי: אתה יודע כמה זמן אנחנו עם הפחת המואץ? אתה יודע כמה זמן הבטיחו לנו?     

משה גפני: המון

ינון אזולאי: בקורונה אמרו שבשבוע הבא מביאים

ג'ק בלנגה: אדוני היושב ראש, בזמן שאתה נותן מחשבה על אי הדיווח על הדירה, צריך לזכור שגם על 10 דירות אין היום חובת דיווח ולהשוות את החוקים

ג'ק בלנגה:  אני רק אומר שיש איזושהי בעיה בחקיקה

משה גפני: אני מאוד מודה לכם על ההשתתפות בדיונים

משה גפני:  את קרן הארנונה אני מביא ביום חמישי, אז נצטרך להמשיך את הדיון

משה גפני:  אתם תצטרכו לתת לנו תשובות לשאלות האלה

צחי דוד: אנחנו ניתן תשובות

משה גפני: בסוף גם תהיה הצבעה

משה גפני:  אני רוצה שנדע היכן אנחנו עומדים

אליהו (אלי) רביבו: אני אשמח אם אדוני היושב ראש יסכים לדון בחיוב לדחות את ההצבעה על קרן הארנונה ביום חמישי

משה גפני: אז מתי תהיה ההצבעה? בסוף לא יהיה חוק הסדרים

ינון אזולאי: השבוע ביום חמישי בבוקר יש הצבעה יותר חשובה

אליהו (אלי) רביבו: לא על קרן הארנונה

משה גפני: תודה רבה

משה גפני:  הישיבה נעולה